Memphis Grizzlies

Os Memphis Grizzlies son un equipo profesional de baloncesto de Memphis, Tennessee. Xogan na División Suroeste da Conferencia Oeste da National Basketball Association (NBA). Xunto aos Toronto Raptors, os Grizzlies foron fundados en 1995 como parte da expansión da NBA no Canadá. O equipo comezou en Vancouver, e trasladouse no ano 2001 a Memphis.

 Canchas 
 Vancouver
 General Motors Place (1995–2001)
 Memphis
 Pyramid Arena (2001–2004)
 FedExForum (2004–presente)

 Historia 
 Vancouver 

Os Vancouver Grizzlies xunto ós Toronto Raptors convertéronse en franquías da National Basketball Association en 1995. Ámbolos dous equipos foron os primeiros en xogar no Canadá dende que o fixeran os Toronto Huskies na tempada 1946-1947. Inicialmente o equipo foi composto de xogadores conseguidos nun draft de expansión, sendo a primeira elección dos Grizzlies Bryant Reeves. Aínda que gañaron o seu primeiro partido na casa, acabaron a tempada 1995-1996 co peor balance da NBA, o normal para un equipo novo na liga. En 1996, os Grizzlies elixiron no draft a Shareef Abdur-Rahim no posto número tres. Pero os Grizzlies continuaban a loitar sen éxito, e na tempada 1996-1997 perderon 23 partidos seguidos (récord da NBA compartido cos Denver Nuggets), dende febreiro ata abril, a remataron co peor récord da liga de novo.

En 1997, os Grizzlies elixiron no draft a Antonio Daniels co número 4. Viuse unha lixeira melloría no equipo, que acabou no sexto posto da división. Pero volveron ó derradeiro posto na tempada seguinte, malia a elección do base Mike Bibby no segundo posto no draft de 1998. Na tempada da folga de 1999, só gañarían oito partidos.

Despois da folga, a asistencia á cancha dos Grizzlies comezou a descender, e os donos do equipo, a empresa OrcaBay (que tamén posuía os Vancouver Canucks da National Hockey League) comezou a perder cartos. Michael Heisley mercou o equipo en 2000, pero despois doutro ano con baixa venda de entradas, decidiu muda-lo equipo a Memphis, Tennessee.

 Memphis 
Despois do traslado a Memphis na pretempada 2001-2002, o equipo contratou ó ex xogador de Los Angeles Lakers e membro do Hall of Fame da NBA Jerry West como General Manager en 2002, quen recibiría na tempada 2003-2004 o premio ó Executivo do Ano da NBA. No draft do ano 2001 elixiríase a Pau Gasol na terceira posición, que gañaría o premio ó Rookie do Ano. Na tempada 2002-2003 tamén sería fichado Hubie Brown como adestrador xefe. Logrou gañar o premio ó Adestrador do Ano na seguinte tempada tras alcanzar-los playoffs por primeira vez na historia dos Grizzlies quedando sextos de conferencia.

Hubie Brown foi despedido na tempada 2004-2005, no momento no que os Grizzlies estaban a ter un balance negativo. Jerry West asinou ó analista da TNT e antigo adestrador Mike Fratello. O balance mellorou e o equipo logrou entrar na postempada por segunda vez consecutiva. Os Grizzlies tiveron un período de vacacións moi activo, no que remodelaron o equipo e engadiron talento veterano. Perderon a Bonzi Wells, a Jason Williams, a Stromile Swift e a James Posey, pero adquiriron a Damon Stoudamire, a Bobby Jackson e a Eddie Jones.

Nesa tempada lograron chegar ós playoffs por terceira vez seguida, cualificándose como quintos na Conferencia Oeste. Tiveron que enfrontarse ós Dallas Mavericks e foron varridos en catro partidos. A franquía de Memphis ten o récord de derrotas consecutivas en playoffs, 12, que fan tres anos sen gañar nin unha serie, e nin un encontro en postempada na curta historia da franquía.

 2008-presente: Gay e Randolph 
O 22 de xaneiro de 2009, o adestrador Marc Iavaroni foi despedido e substituído temporalmente polo adestrador asistente de Iavaroni, Johnny Davis. Coma substituto, chegou Lionel Hollins o 25 de xaneiro de 2009.

O 25 de xuño de 2009, coa segunda elección do Draft da NBA, os Grizzlies seleccionaron ao pivote Hasheem Thabbeet da Universidade de Connecticut, e seleccionaron máis tarde a DeMarre Carroll da Universidade de Missouri coa 27ª elección.

O 9 de setembro de 2009, os Grizzlies asinaron coma axente libre a Allen Iverson por un ano e 3.5 millóns de dólares. A fichaxe de Iverson xerou moita controversia debido á súa tempada anterior nos Detroit Pistons, a pesar de que el comentou que estaba impaciente e emocionado por axudar ao equipo. Malia as súas boas intencións, tan só xogar en tres partidos, ningún deles en Memphis, antes de deixar o equipo por "problemas persoais". Despois, foi cortado polos Grizzlies.Grizzlies Officially Waive Iverson , "Grizzlies officially waive Iverson", Yahoo! News, 17 de novembro de 2009.

Tras a saída de Iverson, os Grizzlies foron mellorando pouco a pouco. Coa adquisición de Zach Randolph xogando ao nivel de All-Star, a mellora de Marc Gasol e a entrega e intensidade da defensa, os Grizzlies foron candidatos a playoffs durante gran parte da tempada 2009-10, antes de rematar 10º no Oeste, cun récord de 40-42.

Na tempada 2010-11, cumpríronse 10 anos de baloncesto en Memphis. Esta tempada foi diferente ás demais, cambiaron o deseño da pista cun logo do 10º aniversario nela. Malia que os Grizzlies e os seareiros estaban a celebrar o décimo aniversario, o equipo fixo unha gran tempada, e quedou 8º, clasificándose para os playoffs. Remataron cun récord de 46-36 esa tempada.

 Tempadas 
Campións da NBACampións de ConferenciaCampións de DivisiónClasificado para Playoffs

TempadaConferenciaDivisión Posición V D % PDPlayoffsAdestrador <font color="#f71212">Vancouver Grizzlies  Oeste  Medio-Oeste  7º  15  67  .183 44   Brian Winters Oeste  Medio-Oeste  7º  14  68  .171 50   Brian WintersStu Jackson Oeste  Medio-Oeste  6º  19  63  .232 43   Brian Hill Oeste  Medio-Oeste  7º  8  42  .160 29   Brian Hill Oeste  Medio-Oeste  7º  22  60  .268 33   Brian HillLionel Hollins Oeste  Medio-Oeste  7º  23  59  .280 35   Sidney Lowe <font color="#7197c7">Memphis Grizzlies Oeste  Medio-Oeste  7º  23  59  .280 35   Sidney Lowe Oeste  Medio-Oeste  6º  28  54  .341 32   Sidney LoweHubie Brown Oeste  Medio-Oeste 4º 50  32  .610  8  Perde primeira rolda vs. San Antonio Spurs, 0–4  Hubie Brown Oeste  Suroeste 4º 45  37  .549  14  Perde primeira rolda vs. Phoenix Suns, 0–4  Hubie BrownLionel HollinsMike Fratello Oeste  Suroeste 3º 49  33  .598  14  Perde primeira rolda vs. Dallas Mavericks, 0–4  Mike Fratello Oeste  Suroeste  5º  22  60  .268  45   Mike FratelloTony Barone Oeste  Suroeste  5º  22  60  .268  34   Marc Iavaroni Oeste  Suroeste  5º  24  58  .293  30   Marc IavaroniJohnny DavisLionel Hollins Oeste  Suroeste  4º  40  42  .488  15   Lionel Hollins Oeste  Suroeste 3º 46  36  .561  15  Gaña primeira rolda vs. San Antonio Spurs, 4–2Perde semifinais de Conferencia vs. Oklahoma City Thunder, 3–4  Lionel Hollins Oeste  Suroeste 2º 41  25  .621  9  Perde primeira rolda vs. Los Angeles Clippers, 3–4  Lionel Hollins Oeste  Suroeste 2º 56  26  .683  2  Gaña primeira rolda vs. Los Angeles Clippers, 4–2Gaña semifinais de Conferencia vs. Oklahoma City Thunder, 4–1Perde finais de Conferencia vs. San Antonio Spurs, 0–4  Lionel Hollins Oeste  Suroeste 3º 50  32  .610  12  Perde primeira rolda vs. Oklahoma City Thunder, 3–4  David Joerger

 Xogadores 
 Cadro actual 

 Líderes históricos 
Negra indica que ao xogador segue en activo na franquía.
Cursiva indica que ao xogador segue en activo, mais non na franquía.

Puntos anotados (a finais da temporada )

 Mike Conley (11.733)
 Marc Gasol (11.684)
 Zach Randolph (9.261)
 Pau Gasol (8.966)
 Rudy Gay (8.562)
 Shareef Abdur-Rahim (7.801)
 Mike Miller (5.982)
 Bryant Reeves (4.945)
 O.J. Mayo (4.584)
 Shane Battier (4.275)
 Tony Allen (4.128)
 Stromile Swift (3.829)
 Jason Williams (3.400)
 Mike Bibby (3.153)
 Lorenzen Wright (3.148)
 Hakim Warrick (3.126)
 Michael Dickerson (2.710)
 Blue Edwards (2.393)
 JaMychal Green (2.293)
 Dillon Brooks (2.293)
 Courtney Lee (2.293)
 Jaren Jackson Jr. (1.788)
 Darrell Arthur (1.656)
 Greg Anthony (1.583)
 Othella Harrington (1.556)
 James Posey (1.531)
 Tony Massenburg (1.513)
 Earl Watson (1.508)
 Chucky Atkins (1.479)
 Bonzi Wells (1.449)

Outras estatísticas (a finais da temporada )

Minutos xogados
 Marc Gasol (25.917)
 Mike Conley (25.700)
 Zach Randolph (17.928)
 Rudy Gay (17.338)
 Pau Gasol (16.904)
Rebotes
 Marc Gasol (5.942)
 Zach Randolph (5.612)
 Pau Gasol (4.096)
 Shareef Abdur-Rahim (3.070)
 Rudy Gay (2.758)
Asistencias
 Mike Conley (4.509)
 Marc Gasol (2.639)
 Jason Williams (2.069)
 Mike Bibby (1.675)
 Pau Gasol (1.473)
Roubos
 Mike Conley (1.161)
 Tony Allen (796)
 Marc Gasol (708)
 Rudy Gay (640)
 Shane Battier (523)
Tapóns
 Marc Gasol (1.135)
 Pau Gasol (877)
 Stromile Swift (607)
 Shane Battier (428)
 Rudy Gay (420)

 Basketball Hall of Fame 
Membros do Basketball Hall of Fame dos Memphis GrizzliesXogadoresNºNomePosiciónPeríodoAno de ingreso 3  Allen Iverson  B / E  2009  2016ContribuidoresNºNomePosiciónPeríodoAno de ingreso –  Hubie Brown  Adestrador  2002–2005  2005

 Galardóns individuais 

Rookie do Ano
 Pau Gasol – 2002
 Ja Morant – 2020

Mellor Defensor
 Marc Gasol – 2013

Mellor Sexto Home
 Mike Miller – 2006

Xogador máis deportivo
 Mike Conley  –2014, 2016, 2019

All-Star
 Pau Gasol – 2006
 Zach Randolph – 2010, 2013
 Marc Gasol – 2012, 2015

Primeiro equipo All-NBA
 Marc Gasol – 2015

Segundo equipo All-NBA
 Marc Gasol – 2013

Terceiro equipo All-NBA
 Zach Randolph – 2011

Primeiro equipo defensivo
 Tony Allen – 2012, 2013, 2015

Segundo Equipo defensivo
 Tony Allen – 2011, 2016, 2017
 Marc Gasol – 2013
 Mike Conley – 2013

Primeiro equipo rookie
 Shareef Abdur-Rahim – 1997
 Mike Bibby – 1999
 Pau Gasol – 2002
 Shane Battier – 2002
 Drew Gooden – 2003
 Rudy Gay – 2007
 O.J. Mayo – 2009
 Jaren Jackson Jr. – 2019
 Brandon Clarke – 2020
 Ja Morant – 2020

Segundo equipo rookie
 Bryant Reeves – 1996
 Gordan Giriček – 2003
 Juan Carlos Navarro – 2008
 Marc Gasol – 2009

 Notas 

 Véxase tamén 
 Ligazóns externas 
 Web oficial dos Memphis Grizzlies (en inglés).

Categoría:Memphis Grizzlies